Lig en Duisternis 1 – Liplekker
Blye Versekering vir 7 Okt. 2019 Tema: Lig en Duisternis 1
****Die skeppingsverhaal begin met duisternis. Dit was fisiese duisternis
****Johannes begin sy verhaal met geestelike duisternis vir 'n volk wat wag op hulle Verlosser die Messias om te kom. 'n Mens kan dit amper nie glo dat hy hulle vertel wat is besig om te gebeur en hulle glo steeds nie
Joh. 1:5 En die lig skyn in die duisternis, en die duisternis het dit nie oorweldig nie. 6 Daar was 'n man van God gestuur, wie se naam Johannes was. 7 Hy het tot 'n getuienis gekom om van die lig te getuig, sodat almal deur hom sou glo. 8 hy was nie die lig nie, maar hy moes van die lig getuig. 9 die waaragtige lig wat elke mens verlig, was aan kom in die wêreld. Joh 1:10 Hy was in die wêreld, en die wêreld het deur Hom ontstaan, en die wêreld het Hom nie geken nie.
**** Dit is presies so met ons vandag. Mense tas in geestelike duisternis rond en alles wat verkeerd is word reg gepraat sodat mens mos nie ongemaklik voel nie. Dis mos hulle REG. Want dis presies soos ons hier bo lees, die wêreld het deur Hom ontstaan en die wêreld het Hom nie geken nie. Ek en jy moet van hierdie Lig getuig net soos Johannes daardie waaragtige Lig wat elke mens verlig ….. as hulle wil.
Onse Vader baie dankie vir U Seun wat die lig in ons harte kom aansteek het om die duisternis te verdryf. Niemand kan Sy lig verdryf wanneer ons Hom ingenooi het in ons lewens nie. Hy het reeds die vyand aan die kruis verslaan toe Hy oorwin het oor sonde en die dood. Ek bid vandag vir elkeen onder die letter E maar ook vir elkeen wat vandag worstel met donkerte in hulle lewens. Mag die ware Lig van Jesus Christus hulle binnekant verlig en die duisternis verdryf tot Eer en verheerliking van U grote Naam. In Jesus se Naam vra ek dit. Amen.